# Lyd-cd'er

Mate kan afspille dine cd'er på din computer. Du kan opsætte dine cd-præferencer i Cd-egenskaber capplet'en i Avanceret-afsnittet af Mate-kontrolcenter.

Når åben, så vil du se at vinduet er opdelt i to afsnit: Data-cd'er og lyd-cd'er.

## Data-cd'er

Data-cd'er er cd'er, der indeholder information som systemet kan afvikle. Disse inkluderer ofte cd'er, der har programmer eller en cd, som du har brændt familiebilleder til.

Den første indstilling er Monter automatisk cd når indsat. Ved at aktivere denne indstilling, kan du få din cd registreret automatisk, når du indsætter den.

### Hvad er montering

Linux- og Unix-systemer bruger en term kaldt montering til at identificere en enhed. Hvis du monterer din cd-rom, betyder det, at dit system kan genkende cd-rom'en og du kan interagere med den. Hvis den ikke er monteret, så kender systemet ikke til dens eksistens og kan næsten intet gøre med den.

Den anden mulighed Start automatisk kørselsprogram på nymonteret cd gør, at systemet kan afvikle programmet på cd'en automatisk, når disken er monteret.

Den sidste indstilling, Åbn filhåndteringsvinduet for nymonteret cd anmoder systemet om at åbne din filhåndtering (Caja som standard) når en cd monteres. Dette er nyttigt hvis du har en cd med billeder fra din familiesammenkomst, du ønsker at kigge på. Den vil åbne op i Caja, hvor du kan se miniaturebillederne.

## Lyd-cd'er

Sektionen Lyd-cd'er har kun en indstilling. Den gør det muligt for systemet at starte en cd-afspiller, når du indsætter cd'en. Du klikker bare på afkrydsningsboksen og indtaster kommandoen, du ønsker at afvikle, i indtastningsdialogen.

Lyd-cd'er skal ikke være monteret for at afspille cd'en.